Smiltenes novads

**Smiltenes novads** ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienots agrākais Smiltenes novads, Apes novads un Raunas novads. Robežojas rietumos ar Cēsu novadu, dienvidos ar Gulbenes novadu, austrumos ar Alūksnes novadu un ziemeļos ar Valmieras un Valkas novadiem, kā arī Igaunijas Valgas un Veru apriņķiem. Novada centrs atrodas Smiltenes pilsētā.

## Teritoriālais iedalījums
Smiltenes novads sastāv no 2 pilsētām un 14 pagastiem: Apes pagasts, Apes pilsēta, Bilskas pagasts, Blomes pagasts, Brantu pagasts, Drustu pagasts, Gaujienas pagasts, Grundzāles pagasts, Launkalnes pagasts, Palsmanes pagasts, Raunas pagasts, Smiltenes pagasts, Smiltenes pilsēta, Trapenes pagasts, Variņu pagasts un Virešu pagasts.

## Daba
Novads pieder pie dažādiem fizioģeogrāfiskiem apgabaliem. Dienvidos un dienvidrietumos atrodas Vidzemes augstienes Mežoles pauguraine, ziemeļdaļā un dienviddaļā attiecīgi tās pašas augstienes Aumeisteru paugurvalnis un Augšgaujas pazeminājums, ziemeļos Ziemeļvidzemes zemienes Sedas līdzenums, austrumos Vidusgaujas zemienes Trapenes līdzenums, galējos austrumos Alūksnes augstienes Veclaicenes pauguraine. Ģeoloģiski novada lielākajā daļā dominē augšdevona Franas stāva, bet ziemeļrietumos vidusdevona nogulumi. Derīgie izrakteņi: dolomīts (Dārzciems, Dzeņi, Ape), māls (Trapene), smilts un grants (Brutuļi), kūdra (Melnsalas-Kaulezera purvs).

Vidējā temperatūra: -7 ° C janvārī, +16,5 ° C jūlijā. Nokrišņu daudzums 650—750 mm gadā, ar minimumu vidusdaļā.

### Upes
Novads pilnībā ietilpst Gaujas baseinā. Lielākās upes — Gauja un tās pietekas:
* labā krasta — Melnupe un Vaidava (abas ietek Gaujas pietekā Mustjegi),
* kreisā krasta — Vija, Vizla ar Palsu, Abuls, Vecpalsa ar Rauzu, Rauna.

### Ūdenstilpes
Lielu ezeru novadā nav, augstienēs daudz nelielu ezeru, tai skaitā Juveris (0,8 km²) un Lizdoles ezers (0,5 km²).

### Dabas aizsardzība
Novada centrā Gaujas apkaimē atrodas aizsargājamo ainavu apvidus Ziemeļgauja (tai skaitā Virešu dabas liegums). Ziemeļos dabas liegumi Melnsalas purvs, Sloku purvs, Lepuru purvs, Tetersalas meži, Melnupes meži, rietumos Raunas Staburags, vidusdaļā Mežole, Launkalne, Rauza un Šepka, austrumos daļa no Veclaicenes aizsargājamo ainavu apvidus.

### Dabas objekti
* Dzenīšu vītols ir dižkoks Apes pagastā, Latvijas (iespējams, arī Baltijas un Eiropas) dižākais baltais vītols.

## Vēsture
Senatnē novadā jaukti dzīvojušas baltu un somugru ciltis, 10. gadsimtā tās pamatā bija latgaļi un igauņi. Vēlāk sāka iezīmēties latgaļu pārsvars. 13. gadsimta sākumā novada teritorijas lielākā daļa bija pakļauta Tālavai Gaujas kreisajā krastā un Atzelei labajā, paša novada teritorijā lielu pārvaldes centru nebija.

Pēc iekarotās Livonijas sadalīšanas novada dienvidi un rietumi nonāca Rīgas arhibīskapijas pakļautībā, ziemeļi un austrumi — Livonijas ordeņa pakļautībā. Ordeņa komtura pils bija Gaujienā, bīskapa pilis — Smiltenē un Raunā.

Livonijas kara rezultātā novads nokļuva Polijas-Lietuvas kopvalsts kontrolē kā Pārdaugavas Livonijas hercogistes daļa. Pēc ilgstoša kara 1629. gadā Zviedrija ar miera līgumu apstiprināja savas tiesības uz tās iekaroto Vidzemi.

Pēc Lielā Ziemeļu kara 1721. gadā novads nonāca Krievijas Impērijas kontrolē un ietilpa Vidzemes guberņas Valkas apriņķī.

## Iedzīvotāji

### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas

### Nacionālais sastāvs

## Pašvaldība

## Saimniecība

### Transports
Novadu visā garumā šķērso autoceļš  (Rīga—Sigulda—Igaunijas robeža (Veclaicene)). Novada teritorijā A2 šoseja krustojas ar vairākiem reģionālās nozīmes autoceļiem —  (Priekuļi—Rauna; 2 km uz dienvidiem no Raunas),  (Rauna (Vidzemes šoseja)—Drusti—Jaunpiebalga; 1 km no Marijalna),  (Smiltene—Gulbene; 4 km uz dienvidiem no Smiltenes),  (Valka—Vireši; 0,3 km uz austrumiem no Virešiem) un  (Alūksne—Ape; 2 km uz dienvidiem no Apes). Smiltenes pilsētas centrā krustojas četri reģionālās nozīmes autoceļi —  (Valmiera—Smiltene),  (Smiltene—Valka),  (Smiltene—Strenči) un P27.


P27 шоссе Смилтене - Гулбене.jpg|Autoceļs P27 pie Šepkas upes
Gaujiena, rudens ieskaņa 1998-09-10 (P23).jpg|Autoceļš P23 pie Gaujienas


## Izglītība

## Sports

## Kultūra

## Reliģija

## Ievērojami novadnieki
* Jūlijs Auškāps (1884—1942), ķīmijas tehnologs, profesors, izglītības ministrs
* Jānis Cimze (1814—1881), pedagogs, tautas dziesmu vācējs
* Jēkabs Dravnieks (1858—1927), skolotājs, grāmatizdevējs
* Zigfrīds fon Fēgezaks (1888—1974), vācbaltiešu vēsturnieks un rakstnieks
* Ķikuļu Jēkabs (1740—1777), audējs, hernhūtietis
* Matīss Karro (1991), motosportists
* Linards Laicens (1883—1938), rakstnieks
* Jēkabs Lange (1711—1777), mācītājs, pirmās vācu—latviešu vārdnīcas autors
* Mairis Levans (1967), motosportists
* Pauls Līvens (1875—1963), Smiltenes muižas īpašnieks
* Rūdolfs Pērle (1875—1917), mākslinieks
* Jūlijs Pētersons (1880—1945), rakstnieks
* Pēteris Šmits (1869—1938), sinologs, valodnieks un etnogrāfs
* Ojārs Vācietis (1933—1983), dzejnieks
* Jāzeps Vītols (1863—1948), komponists
* Elīna Zālīte (1898—1955), rakstniece

## Ievērojamas vietas

## Attēlu galerija

Raunas staburags - Guntars Mednis - Panoramio.jpg|Raunas Staburags
Gaujienas muižas ēka (21).jpg|Gaujienas muižas ēka
Ape, Raganu klintis pie Vaidavas 1999-06-19 - panoramio.jpg|Ape, Raganu klintis pie Vaidavas
Gauja pie Gaujienas 1998-09-10.jpg|Gauja pie Gaujienas
Пожарное депо - panoramio.jpg|Smiltenes ugunsdzēsēju depo
Niedrāja Ezers.2021.gadā.jpg|Niedrāja ezers


## Atsauces

## Ārējās saites

## Skatīt arī